คือเมื่อประมาณเมื่อ2-3เดือนก่อนผมได้ขับรถมอไซค์แล้วล้มจากนั้นมีการหัวโนซึ่งเหมือนจะปกติทั่วๆไปแต่พอผ่านมา1เดือนหัวโนก็ยังไม่หายดีแต่เล็กลงไปมากแถมบริเวณที่หัวโนผมยังบางอีกพอผ่านมาอีก1เดือนรอยที่ปูดโนก็ยังไม่หายดีอีกแถมที่ปูดโนผมได้ร่วงไปหมดเลย ตอนนี้หลายสัปดาห์แล้วผมก็ยังไม่งอกกลับและยังไม่หายนูนโนดีอีกด้วย
สวัสดีค่ะ ผมร่วงอาจมีสาเหตุจาก-โรคทางกายเช่น โรคไทรอยด์มากผิดปกติ โรคแพ้ภูมิตัวเอง (SLE) โดยใน SLE จะมีอาการอื่นๆร่วมด้วยเช่น ปวดข้อ ผื่นแพ้แสงที่หน้า-มีเชื้อราที่หนังศีรษะ-ภูมิคุ้มกันตัวเองทำลายผม ทำให้ผมร่วง-ยาที่รับประทานเช่น ยาคุมกำเนิด ยารักษามะเร็ง ยากันชัก ยาป้องกันการแข็งตัวของเลือด ยารักษาคอพอกเป็นพิษ-สระผมบ่อยเกินไปหรือหวีผมแรงเกินไป-ผมที่ถูกดัด ย้อม ทำสีเป็นประจำ-เป็นโรคจิตเวชบางประเภทที่ชอบดึงผมตัวเองคงต้องไปพบแพทย์ผิวหนังเพื่อซักประวัติเพิ่มเติมว่ามีปัจจัยใดที่จะทำให้ผมร่วงมากผิดปกติได้ ร่วมกับตรวจร่างกายบริเวณหนังศีรษะร่วมด้วยว่าเข้าได้กับโรคใด การมีอุบัติเหตุที่ศีรษะนำมาก่อนหน้านั้นอาจจะเกี่ยวข้องโดยตรงหรือไม่ ต้องตรวจร่างกายดูร่วมด้วยค่ะการดูแลตัวเองเบื้องต้น ไม่ไปดึงผมบ่อยๆ ทำความสะอาดเส้นผมได้ตามปกติเพียงแค่ไม่ไปขยี้แรงๆ หลีกเลี่ยงการใช้สารเคมีกับผม หยุดยาที่ไม่จำเป็นต้องกินทุกชนิด